**D I S P O Z I Ţ I E**

**privind modificarea raportului de serviciu al doamnei MOLDOVAN GILDA-ALEXANDRINA**

**prin transfer la cerere**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 23577/02.06.2025, elaborat de către Direcţia Generală Buget-Finanţe, Resurse Umane - Serviciul Resurse Umane, prin care se motivează și fundamentează emiterea actului administrativ;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;
* Dispoziția Președintelui Consiliului Județean Cluj nr. 82/2018 privind numirea doamnei MOLDOVAN GILDA-ALEXANDRINA în funcția publică de execuție de consilier debutant la Serviciul Relații Publice;

În conformitate cu prevederile:

* art. 190 alin. (3) și alin. (4), art. 191 alin. (1) lit. a) şi alin. (2) lit. b), art. 367, art. 502 alin. (1) lit. c), art. 506 alin. (1) lit. b), alin. (2), alin. (5), alin. (8), art. 524 alin. (1), art. 528, art. 534 și art. 536 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. VII alin. (11)din Ordonanța de Urgență a Guvernului nr. 156/2024 privind unele măsuri fiscal-bugetare în domeniul cheltuielilor publice pentru fundamentarea bugetului general consolidat pe anul 2025, pentru modificarea şi completarea unor acte normative, precum şi pentru prorogarea unor termene, cu modificările și completările ulterioare;
* art.1 alin. (1), art.7, art.10 și art.11 din Legea contenciosului administrativ nr. 554/2004, cu modificările și completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**d i s p u n e:**

Art. 1. (1) Începând cu data de 16.06.2025 se modifică raportul de serviciu al doamnei MOLDOVAN GILDA-ALEXANDRINA, prin transfer la cerere, de pe funcţia publică de execuție de consilier, clasa I, gradul profesional superior, gradația 2 la Serviciul Relaţii Publice din cadrul Direcției Administrație și Relații Publice al aparatului de specialitate al Consiliului Județean Cluj, ID post 333847, pe funcţia publică de execuție de consilier, clasa I, gradul profesional superior, ID post 553455, la Compartimentul Violență în Familie și Marginalizare Socială, Serviciul Management de Caz pentru Adulți din cadrul Direcției Generale de Asistență Socială și Protecția Copilului Bistrița-Năsăud.

**(2)** Predarea lucrărilor și bunurilor care au fost încredințate doamnei MOLDOVAN GILDA-ALEXANDRINA în vederea exercitării atribuțiilor de serviciu, se va realiza până cel târziu în data 13.06.2025.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Pentru punerea în aplicare a prevederilor prezentei dispoziţii se desemnează Direcţia Generală Buget-Finanţe, Resurse Umane prin Serviciul Resurse Umane.

**Art. 4. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, Direcției Administrație și Relații Publiceprecum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane va comunica doamnei MOLDOVAN GILDA-ALEXANDRINA prezenta dispoziție.

 **PREȘEDINTE CONTRASEMNEAZĂ :**

 **Alin Tișe SECRETAR GENERAL AL JUDEŢULUI**

 **Simona Gaci**

**Nr. 252 din 4 iunie 2025**